**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Јањић Нинослав Милан | | | | | |
| Датум и место рођења | | | 30. 6. 1993, Врање | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Француски језик и књижевност | | | | | |
| Звање | | | Дипломирани филолог | | | | | |
| Година уписа | | | 2012. | | | | | |
| Година завршетка | | | 2016. | | | | | |
| Просечна оцена | | | 8,24 (осам, 24/100) | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Француски језик и књижевност | | | | | |
| Звање | | | Мастер филолог | | | | | |
| Година уписа | | | 2016. | | | | | |
| Година завршетка | | | 2017. | | | | | |
| Просечна оцена | | | 9,86 (девет, 86/100) | | | | | |
| Научна област | | | Француска књижевност и култура | | | | | |
| Наслов завршног рада | | | *Грчки мит код Расина* | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Година уписа | | | 2018. | | | | | |
| Остварен број ЕСПБ бодова | | | 120 | | | | | |
| Просечна оцена | | | 10,00 (десет, 100/100) | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Вучељ, Нермин и Милан Јањић. „Дидроова ненаписана дела”. *Језици* *и културе у времену и простору*, VIII/2, тематски зборник радова. Нови Сад: Филозофски факултет/Педагошко друштво Војводине, 2019, стр. 51–62. UDK 821.133.1.09 Diderot D. ISBN 978-86-6065-543-3 | | | | | | **M14** | |
| Овај коауторски рад нуди систематичан попис и аналитички преглед свих сачуваних скица за Дидроова замишљена књижевна дела која никад нису ни написана, те су све идеје у том смислу и остале само на нивоу скица. Рад се реферише на кључне иностране дидролошке студије. Како етичка питања јесу у бити сижеа замишљених а ненаписаних књижевних дела, на овај рад може да се реферише и будућа докторска дисертација кандидата. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | Јањић, Милан. „Трагички простор код Расина”. *Jezik, književnost, prostor*. Niš: Filozofski fakultet, 2018, str. 409–421. УДК 821.133.1.09-2 Расин Ж. ISBN 978-86-7379-473-0 | | | | | | **M14** | |
| Кроз критичко-аналитичка сучељавања у раду се анализирају физички и ментални простор трагедије у три Расинова комада са сижеом из грчког мита – *Андромаха*, *Федра*, *Ифигенија*. Ово истраживање подједнако елаборира питање физичког простора трагедије и питање менталног простора трагедије. Будући да је расиновски трагички јунак ограничен физичким простором и у њему заробљен, а да је ментални простор јунакове трагике у непосредној вези с физичким простором и њиме је условљен, то је и једини излаз из физичког простора, као и из менталног простора трагике, само јунакова смрт – што је теза која се критичко-аналитички елаборира у овом раду. | | | | | |
| Рад припада научној области докторске дисертације | | | ДА | **НЕ** | ДЕЛИМИЧНО |
| 3 | Vučelj, Nermin i Milan Janjić. „Pitanje književne periodizacije: primer francuskog 18. veka”. *Jezik, književnost, vreme – Književna istraživanja*. Niš: Filozofski fakultet, 2017, str. 47–57. UDK 821.133.1.09“17“. ISBN 978-86-7379-445-7. | | | | | | **M14** | |
| Проблем књижевне периодизације и њене сврсисходности у проучавању и разумевању књижевности у овом коауторском раду је разматран у теоријско-критичком сучељавању с Антоаном Компањоном и Миливојем Соларом и сагледан на примеру француског 18. века кроз теоријске поставке које су теоретичари и историчари књижевности понудили од краја 19. века, кроз 20. век, све до оних на почетку 21. века. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 | Јањић, Милан. „Волтер и Русо у Дидроовим писмима”. *Филолог*, број XXI. Бања Лука: Филолошки факултет, 2020, стр. 434‒452. УДК 821.133.1-6.09 DOI 10.21618/fil2021434j COBISS.RS-ID 129056769 ISSN 1986-5864 E-ISSN 2233-1158 | | | | | | **M51** | |
| У раду се анализирају теме које је Дидро елаборирао у својој преписци с Волтером и Русоом, те и сами Волтер и Русо као Дидроове теме у кореспонденцији коју је овај француски просветитељ водио с другим личностима. Рад се реферише и на оне Дидроове списе у којима се помињу Волтер и Русо, као и на одређена књижевна дела ове двојице, а како би се непосредније одредили професионални, колегијални и пријатељски односи између три философа епохе француског просветитељства. Проблематика која се тиче етике у овом раду може бити у непосредној вези и с темом докторске дисертације коју ће кандидат радити. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 5 | Јањић, Милан. „Грчки мит у Расиновој *Тебаиди*”. *Филолог*, број XX. Бања Лука: Филолошки факултет, 2019, стр. 574–593. УДК 821.133.1-2.09 Расин Ж. DOI 10.21618/fl1920574j COBISS.RS-ID 8602136 ISSN 1986-5864 E-ISSN 2233-1158 | | | | | | **M51** | |
| У раду се анализира како је Расин употребио старогрчке митолошке и песничке изворе за своју прву трагедију *Тебаида* и критички сагледава како је француски трагичар кроз поетички преображај тематски искористио претходнике који су песнички обрадили исти сиже. Тако се у раду изводе паралеле између ликова и сижеа којима они припадају у грчком миту и у Еурипидовим *Феничанкама*. | | | | | |
| Рад припада научној области докторске дисертације | | | ДА | **НЕ** | ДЕЛИМИЧНО |
| 6 | Јањић, Милан. „Дидроова теорија грађанске драме”. *Philologia Mediana*, година XI, број 11. Ниш: Филозофски факултет, 2019, стр. 329–342. УДК 821.133.1.09 Дидро Д. ISSN 1821-3332 | | | | | | **M51** | |
| У раду је елаборирана Дидроова теорија грађанске драме онако како ју је француски просветитељ изнео у списима *Разговори о Ванбрачном сину* и *О драмској поезији*, из чега се систематизује просветитељска поетика драме која је, према Дидроовој замисли, требало да следи дух друштвене савремености, као што што је и антички театар био политички театар који је одражавао друштвене односе свога доба. | | | | | |  | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 7 | Јањић, Милан. „(Пред)револуционарни дух у Дидроовој *Енциклопедији*”. *Philologia Mediana*, година X, број 10. Ниш: Филозофски факултет, 2018, стр. 335–349. УДК 821.1331.1.09 Дидро Д. ISSN 1821-3332 | | | | | | **M51** | |
| У раду је сагледан просветитељски ангажман Денија Дидроа кроз његово дводеценијско руковођење *Енциклопедијом*, а с циљем да се утврде револуционарна стремљења која би се могла учитати у овај велики издавачки подухват у 18. веку. Дидроово делање у смислу просветљења грађана анализирано је кроз одабране енциклопедијске чланке, а извесна веза је изведена с романом *Редовница* који је управо у доба Револуције био популаран због антиклерикалног читања које је нудио. | | | | | |  | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 8 | Vučelj, Nermin i Milan Janjić. « Le drame linguistique dans *Le Testament français* d’Andreï Makine et dans *La disparition de la langue française* d’Assia Djebar ». *Годишњак Филозофског факултета у Новом Саду*, књига XLI-3. Нови Сад: Филозофски факултет, 2017, стр. 527–548. UDK 821.133.1:327.39.09 821.133.1.09-31 Makine A. 821.133.1.09(65) Djebar A. DOI: 10.19090/gff.2016.3.527-548. ISSN 0374-0730. e-ISSN 2334-7236. | | | | | | **M51** | |
| У овом коауторском раду се анализира билингвална језичка драма у два франкофона романа – *Француско завештање* Андреја Макина и *Нестајање француског језика* Асје Џебар. Поред анализе идентитетске трауме романескних јунака, у овом истраживању се разматра и однос оба романсијера према француском језику. Рад расветљава комплексне културолошко-језичке ситуације код два романескна јунака, али и код два писца, тј. аналитички је сагледана језичка драма која настаје у диглосичком судару два језика – матерњег (руског/арапског) и француског као усвојеног страног језика. | | | | | |  | |
| Рад припада научној области докторске дисертације | | | ДА | **НЕ** | ДЕЛИМИЧНО |  | |
| 9 | Janjić, Milan i Nermin Vučelj. « La réception de *La Religieuse* de Diderot – du roman au cinéma ». *Philologia Mediana*, year IX, vol. 9. Niš: Filozofski fakultet, 2017, str. 99–111. CDU 821.133.1.09-31 Diderot D. 791.31:82. ISSN 1821-3332. | | | | | | **M51** | |
| У овом коауторском раду се анализира рецепција Дидроове *Редовнице* у Француској, како штампаних издања, тако и њених филмских адаптација, и изводе се паралеле с рецепцијом овог Дидроовог дела у Југославији. Рад даје преглед како су наведени Дидроов роман читали у време Револуције, како је на њега гледало друштво доба Рестаурације. У раду се такође претреса афера са забраном Риветовог филма снимљеног по Дидроовом роману (1966), затим критички анализира Никлуова филмска адаптација (2013). Традиција бројних реиздања српскохрватског превода *Редовнице* објашњена је самим друштвеним контекстом социјалистичке Југославије у којој су пропагирани атеизам и антиклерикализам. | | | | | |  | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 10 | Јањић, Милан. „Дени Дидро као либертенски писац”. *Савремена наука о језику и књижевности*, тематски зборник радова. Ниш: Филозофски факултет, 2016, стр. 339–349. УДК 821.133.1.09.31:929 Дидро Д. ISBN 978-86-7379-432-7 | | | | | | **M33** | |
| Либертенство, које је у Француској 18. века имало двоструко узајамно супротстављено одређење, у зависности од тачке гледишта – позитивно као слободоумље и негативно као неморалност, у раду се разматра у вези с Дидроом који је сагледан под одредницом истакнутог либертена просветитељске епохе. Из угла либертенске мисли, и кроз оба супротстављена одређења, у раду су анализирана три књижевна дела француског просветитеља – *Индискретни драгуљи*, *Редовница* и *Рамоов синовац*. | | | | | |  | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
|  | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| Кандидат МА Милан Н. Јањић је положио све предмете на докторским академским студијама филологије на Филозофском факултету Универзитета у Нишу и испунио све услове, предвиђене важећим одредбама Закона о високом образовању, Статутом Универзитета у Нишу и Статутом Филозофског факултета, чиме је стекао услов за подношење захтева за одобрење теме докторске дисертације. | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Др Нермин Вучељ, ванредни професор | | | | | | |
| Ужа научна област за коју је изабран у звање | | Француска књижевност и култура | | | | | | |
| Датум избора | | 1. 11. 2020. | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | | nermin.vucelj@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Вучељ, Нермин. „Геније у француској мисли 18. века”. *Зборник Матице српске за књижевност и језик*, књига LXII, св. 1. Нови Сад: Матица српска, 2014, стр. 71–88. ISSN 0543-1220 | UDC 82(05). UDC 811.133.1’374”17”. UDC 111.852:159.924(44)”17”. | | | | | | **M24** | |
| 2 | Вучељ, Нермин. „Дидро и узвишено”. *Зборник Матице српске за књижевност и језик*, књига LXI, св. 1. Нови Сад: Матица српска, 2013, стр. 109–122. ISSN 0543-1220 | UDC 82(05). UDC 821.133.1.09 Diderot.1 Diderot. | | | | | | **M24** | |
| 3 | Вучељ, Нермин. „Поимање укуса код француских просветитеља”. *Зборник Матице српске за књижевност и језик*, књига LIX, св. 2. Нови Сад: Матица српска, 2011, стр. 289–306. ISSN 0543-1220 | UDC 82(05). UDC 821.133.1.09. / 82.0. | | | | | | **M24** | |
| 4 | Вучељ, Нермин. „Јансенизам у Стендаловом роману *Црвено и црно*”. *Црквене студије*, 15. Ниш: Центар за црквене студије, Центар за византијско-словенске студије, Међународни центар за православне студије, 2018, стр. 753‒770. UDK 821.133.1.09. ISSN 1820-2446. | | | | | | **M24** | |
| 5 | Vučelj, Nermin. « Les études sur Diderot en tant qu’esthéticien », *Philologia Mediana*, X. Niš: Filozofski fakultet, 2018, str. 321‒333. UDK 821.133.1.09 Diderot D. ISSN 1821-3332. | | | | | | **M51** | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | / |  |  |
| 2. | / |  |  |
| 3. | / |  |  |
| 4. | / |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| Према условима који су дефинисани чланом 13 Правилника о поступку припреме и условима за одбрану докторске дисертације Универзитета у Нишу (СНУ бр. 8/16-01-005/18-014, од 4. 6. 2018. године), кандидат за израду докторске дисертације у пољу друштвено-хуманистичких наука може имати ментора из реда наставника који су у последњих 10 година остварили најмање 24 бода, од којих најмање 4 бода за рад објављен у часописима са листе SSCIe, SCI, SCIe, ERIH, HEINONLINE, ECOLIBRI, EconLit, или у часопису категорије М24, и најмање 20 бодова за радове објављене у часописима кагегорије М11–М14, М21–М24, М51, од чега 20% може бити и из категорије М31–М34.  Др Нермин Вучељ, ванредни професор Филозофског факултета Универзитета у Нишу, објавио је у протеклих 10 година укупно 4 рада у часописима категорије М24, 11 радова у часописима категорије М51 и 6 радова у тематским зборницима категорије М14, и свих 20 објављених радова припадају ужој научној области Француска књижевност и култура, из које је и тема докторске дисертације за коју је предложен за ментора, а од 20 поменутих радова 13 припада научној дисциплини Француска књижевност просветитељства којој припада предложена тема докторске дисертације. Дакле, проф. др Нермин Вучељ испуњава све услове да кандидату буде ментор приликом израде предложене теме докторске дисертације. | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | ЕТИЧКА РАЗМАТРАЊА У ДИДРООВОМ КЊИЖЕВНОМ ДЕЛУ | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке | | | | | | |
| Ужа научна област | | | Француска књижевност и култура | | | | | | |
| Научна дисциплина | | | Француска књижевност просветитељства | | | | | | |
| 1. | Предмет научног истраживања *(до 800 речи)* | | | | | | | | |
| Кандидат МА Милан Н. Јањић поднео је пријаву (Образац Д1 – Захтев за одобрење теме докторске дисертације) у којој је на јасан, прецизан и подробно образложен начин изложио предмет теме будуће докторске дисертације. Предмет тог научног истраживања чиниће етичка разматрања у Дидроовом књижевном делу, која ће бити анализирана са циљем да се систематизују начела дидроовске етике.  Корпус у планираној докторској дисертацији чиниће сва Дидроова поетска тј. књижевно-фикционална дела, у која спадају следећи жанрови у којима се овај француски просветитељ огледао: прича, роман, дијалошка сатира, грађанска драма, дијалошка расправа. Будући да у 18. веку између књижевног, као чисто фикционално-уметничког стварања, и философског, као теоријског разматрања, не постоје јасне нити чврсте границе, него да се, напротив, философске теме често разматрају кроз чисто књижевни поступак, као приповедна ситуација или полемички дијалог наводно пренет из стварности, разлог је штосе одређена Дидроова дела налазе на граници између философије и књижевности, те се подједнако могу сврстати и у философске списе и у књижевни опус. Тако су и у издањима сабраних дела Денија Дидроа по тематским томовима неки списи код поједних приређивача сврстани у том посвећен философији, док се код других налазе у тому посвећеном књижевности, а неретко се и сами приређивачи налазе пред дилемом како да их класификују. Стога ћеи у овој дисертацији, у којој ће се изучавати етичка разматрања у Дидроовом књижевном делу, бити разматрани и списи који могу носити двојну одредницу: философија и књижевност.  Тако ће књижевни корпус за разматрање научне теме ове дисертације чинити следећа дела: *Индискретни драгуљи* (*Les Bijoux indiscrets*), *Редовница* (*La Religieuse*), *Фаталиста Жак и његов господар* (*Jacques le Fataliste et son maître*), *Рамоов синовац* (*Le Neveau de Rameau*), *Мистификација* (*Mystification*), *Два пријатеља из Бурбоне* (*Les deux amis de Bourbonne*), *Разговор оца с децом* (*Entretien d’un père avec ses enfants*), *Ово није прича* (*Ceci n’est pas un conte*), *Госпођа де ла Карлијер* (*Madame de La Carlière*), *Додатак* Бугенвиловом Путовању (*Supplément au* Voyage de Bougainville), *Даламберов сан* (*Le Rêve de D’Alembert*), *Разговор философа с маршалицом од\*\*\** (*Entretien d’un philosophe avec la maréchale de\*\*\**), *Ванбрачни син* (*Le Fils naturel*), *Отац породице* (*Le Père de famille*), *Је ли добар? Је ли зао?* (*Est-il bon ? Est-il méchant ?*).  Имајући у виду да научно изучавање етичких питања у Дидроовом књижевном делу само по себи захтева да се ова проблематика сагледа и у контексту Дидроове философије етике, тј. реферишући се и на чисто философске списе овог аутора, тако ће кандидат уз примарни истраживачки корпус, сачињен од претходно овде набројаних књижевних дела, проучавати и секундарни истраживачки корпус, који ће чинити следећи философски списи: *Философске мисли* (*Pensées philosophiques*), *О самодовољности природне религије* (*De la suffisance de la religion naturelle*), *Скептикова шетња* (*La promenade du sceptique*), *Писмо о слепима на употребу онима који виде* (*Lettre sur les aveugles à l’usage de ceux qui voient*), *Мисли о тумачењу природе* (*Pensées sur l’interprétation de la nature*), *Побијање Хелвеција* (*Réfutation d’Helvétius*), *Есеј о владавини Клаудија и Нерона* (*Essai sur les règnes de Claude et de Néron*).  Поред свега претходно наведеног, а што је и кандидат МА Милан Н. Јањић јасно образложио у својој пријави, овде додајемо да је неопходно да се у секударни корпус укључе још и они списи који припадају философији уметности, тј. естетици, будући да су етика и естетика уско повезане, а код Дидроа се посебно естетичка начела изводе из његових етичких назора. Управо је грађанска драма, оличена кроз три позоришна комада, добила свој теоријски додатак у којем је Дидро покушао да естетизује морал који пропагира. У питању су списи *Разговори о* Ванбрачном сину (*Entretiens sur* Le Fils naturel) и *О драмској поезији* (*De la poésie dramatique*). Ставове о моралу требало би потражити и у следећим списима: о моралној подуци у *Похвали Ричардсону* (*Éloge de Richardson*), о етичности театра у *Парадоксу о глумцу* (*Paradoxe sur le comédien*), о односу *лепог* и *доброг* и о моралном карактеру уметности у *Одвојеним мислима о сликарству, вајарству и поезији* (*Pensées détachées sur la peinture, la sculpture et la poésie*).  Чињеница је да у свеукупној дидрологији, како српској, тако и страној, не постоје студије или дисертације које систематизују Дидроова етичка начела изведена из разматрања питања морала у његовом стриктно књижевном делу, и да постоје само студије о дидроовској етици које обрађују одређени аспект његовог опуса или одређени временски период, као и научни радови на одређену етичку проблематику која се изучава код Дидроа, што предложену тему докторске дисертације кандидата МА Милана Н. Јањића чини веома значајном, јер показује потенцијал да пружи оригиналан научни допринос у изучавању француског просветитеља Денија Дидроа. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Предмет научног истраживања,који је у својој пријави елаборирао кандидат МА Милан Н. Јањић, а у претходној ставци аналитички размотрили чланови Комисије за оцену научне заснованости предложене теме, усклађен је с научном литературом и изворима који су наведени у пријави кандидата као библиографија планиране докторске дисертације. У претходном одељку, бр. 1 (Предмет научног истраживања), наведен је истраживачки корпус, тј. побројана су Дидрова дела која ће кандидат изучавати, а што је у складу са тематским оквиром формулисаним предложеним насловом докторске дисертације. Секундарна литература из приложене пријаве садржи попис неопходних студија о Дидроу на тему етике, и незаобилазне студије из области дидрологије, које су објављене на француском, на енглеском, као и на српском језику: Wilson 1985 (*Diderot, sa vie et son œuvre*), Crocker 1952 (*Two Diderot studies: ethics and esthetics*), Crocker 1955 (*The Embattled Philosopher*), Crocker 1974 (*Diderot’s Chaotic Order, Approach to Synthesis*), Hermand 1923 (*Les idées morales de Diderot*), Dieckmann 1959 (*Cinq leçons sur Diderot*), Menil 1985 (*Diderot et le drame*), Schmitt 2013 (*Diderot ou la philosophie de la séduction*), Vincent 2014 (*Diderot en quête d’éthique, 1773-1784*), Vučelj 2015 (*Didro i estetika*), Божовић 2008 (есеј „Дени Дидро: философија и књижевност”). Током рада на дисертацији кандидат ће увећати листу референци секундарне литературе. | | | | | | | | | |
| 3. | Циљеви научног истраживања *(до 500 речи)* | | | | | | | | |
| Кандидат МА Милан Н. Јањић поставио је за циљ научног истраживања да на основу подробне анализе Дидроовог књижевног опуса систематизује Дидроове етичке мисли, и да елаборира истраживачке домете и закључке о етици код Дидроа, који су објављени у досадашњим теоријско-критичким студијама на енглеском и на француском језику, као и у радовима на српском језику. Кандидат је подвукао да ће својим критичко-аналитичким приступом сучелити сва претходна истраживања о Дидроу и етици, која су настајала током два века, те да ће своје истраживање у докторској дисертацији позиционирати у односу на већ постојећа истраживања и изнаћи свој истраживачки простор као и аутономан приступ, како би дисертација резултирала оригиналним научним доприносом у области дидрологије.  Кандидат сматра да је у студијама из 19. и 20. века Дидроово књижевно дело било скрајнуто и у сенци изучавања његових философских списа, те да се и само изучавање књижевног дела обављало кроз призму дидроовске философске мисли која је материјалистичка и атеистичка. Кандидат наводи пример скорашње објављене докторске дисертације Шарла Венсана (2014) у којој се аутор у разматрању Дидроове потраге за етиком определио за период последње деценије стваралаштва овог просветитеља, при чему је у истраживачки фокус ставио философске списе, док је књижевно дело остало у другом плану. Кандидат већ у својој пријави најављује полемику с Венсановим истраживањем, наводећи како „изолована анализа списа из последње декаде његовог [Дидроовог] живота не може пружити целовити увид и објаснити Дидроову *потрагу за етиком*”, будући да је писац читавог живота био у потрази за њом.  Како досад нема свеобухватне систематизоване студије о дидроовској етици која би била изведена из Дидроовог целокупног стваралачког опуса (и књижевног и философског), а нема ни научног истраживања које би систематизовало ауторова етичка начела изведена из његовог целокупног књижевног дела (у основном смислу уметничке фикције), тако тема докторске дисертације, коју је предложио кандидат МА Милан Н. Јањић, носи у себи евидентан потенцијал да, по својој одбрани и објављивању, постане оригинално истраживање које би понудило значајан научни допринос, чиме би се испунио и кандидатов постављени циљ. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Кандидат МА Милан Н. Јањић изложио је у својој пријави детаљну структуру будуће докторске дисертације. У уводном поглављу биће образложени одабир теме, предмет и циљ истраживања, те методологија рада. Друго поглавље понудиће аналитички увид у поимање појма етике и дијахронијски преглед теоријског разматрања морала, и у тај контекст ће поставити вредносно етику просветитељства и Дидроову етику. У главним тематским поглављима непосредно ће се разматрати етичка питања у Дидроовом књижевном делу, и то кроз следеће етапе, насловљене радним насловима: 1. Друштвено-политичка етика, 2. Етика љубави, 3. Религија: суочавање природне и хришћанске етике, 4. Морални детерминизам *Фаталисте Жака*, 5. Аморализам и(ли) иморализам у *Рамоовом синовцу* и 6. Дидактички морал у Дидроовом позоришту.  Кандидат је ваљано осмислио план дисертације чије научно утемељење лежи на сазнањима стеченим на основу претходних темељних истраживања и несумњиво добром познавању извора и литературе. Како у нашој земљи, а ни шире, не постоји научна студија која би систематизовала Дидроова етичка начела изведена из разматрања питања морала у његовом целокупном књижевном делу, ова предложена тема докторске дисертације може да представља оригиналан научни допринос у растветљавању значајних, а још увек недовољно обрађених тема везаних за стваралаштво просветитеља Дидроа, а уједно и допринос развоју студија романистике на нашим просторима, па и шире. | | | | | | | | | |
| 5. | Примењене научне методе *(до 300 речи)* | | | | | | | | |
| Филологија, као наука која изучава мисао једног ствараоца у одређеној епохи и реконструише дух једног времена, нужно обједињује два плана – спољашњи и унутрашњи приступ изучавању, контекст и текст. У овом случају се Дидроова етичка мисао, систематизована из његовог књижевног дела, сагледава у контексту етике и политике епохе просветитељства, што подразумева бројне критичко-аналитичке паралеле. Кандидат је у својој пријави изложио методологију свог проучавања, коју овде сводимо на три кључне ставке:  1. спољашњи и унутрашњи приступ Дидроовом књижевном делу: а) спољашњи ‒ кроз проучавање историјске позадине, духа времена, социјалне и интелектуалне средине епохе просветитељства, а што је утицало на његово стваралаштво; б) унутрашњи ‒ кроз критичку анализу књижевног дела и осталих списа, а која настоји да пружи целовит поглед на Дидроову етичку мисао;  2. историјски приступ ‒ одређење појма етике у дијахронији, од антике до 18. века, као и етике епохе просветитељства;  3. компаративна метода ‒ кроз аналитичко поређење резултата из релевантних дидролошких истраживања на страним језицима (првенствено објављених на француском и енглеском), као и на српском језику. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | ЕТИЧКА РАЗМАТРАЊА У ДИДРООВОМ КЊИЖЕВНОМ ДЕЛУ | | | | | | |
| **ЗАКЉУЧАК** *(до 100 речи)* | | | | | | | | | |
| Усрпској и страној дидрологији нема објављених научних студија које би систематизовале Дидроова етичка начела изведена из разматрања питања морала у његовом књижевном делу, већ само научних студија о дидроовској етици које обрађују одређену проблематику кроз један издвојени период или кроз један аспект његовог стваралачког опуса, те Комисија сматра да предложена тема докторске дисертације кандидата МА Милана Н. Јањића, судећи према постављеним циљевима истраживања и најављеним резултатима, поседује снажан потенцијал за остваривање оригиналног научног доприноса у изучавању француског просветитеља Дидроа и предлаже Наставно-научном већу Филозофског факултета Унивезитета у Нишу да усвоји позитивну оцену научне заснованости предложене теме докторске дисертације. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-010/20-013** | | | | | |
| Датум именовања Комисије | | | | **4. 12. 2020. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Диана Поповић, ванредни професор | | | | председник |  | | |
| Романистика | | | Филозофски факултет у Новом Саду | |
| (Научна област) | | | (Установа у којој је запослен) | |
| 2. | | Др Нермин Вучељ, ванредни професор | | | | ментор, члан |  | | |
| Француска књижевност и култура | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Никола Бјелић, доцент | | | | члан |  | | |
| Француска књижевност и култура | | | Филозофски факултет у Нишу | |
| (Научна област) | | | (Установа у којој је запослен) | |
| Датум и место:  ***11. јануар 2021, Ниш – Нови Сад*** | | | | | | | | | |